สิ้นแล้วพระเอกดัง อโนเชาว์ ยอดบุตร หลังนอนเป็นเจ้าชายนิทรานานกว่า 35ปี
อโนเชาว์ ยอดบุตร อดีตนักแสดงชื่อดังเสียชีวิตแล้ว หลังจากนอนเป็นเจ้าชายนิทรานานกว่า 35 ปี เนื่องจากประสบอุบัติเหตุระหว่างถ่ายทำภาพยนตร์,เกิดความสูญเสียขึ้นอีกครั้งในวงการบันเทิง เมื่อดีเจพี่ฉอด สายทิพย์ ได้โพสต์ข้อความผ่านอินสตาแกรมส่วนตัวของตนเองว่า คุณอโนเชาว์ เสียชีวิตแล้วนะคะ … ทางครอบครัวฝากมาแจ้ง ขอแสดงความเสียใจกับพี่เล็กและครอบครัวด้วยนะคะ,ซึ่งอโนเชาว์ ยอดบุตร อดีตนักแสดงชื่อดังในอดีต ประสบอุบัติเหตุตกจากรถจี๊ปขณะกำลังถ่ายทำภาพยนตร์เรื่อง รักกันวันละนิด ที่ จ.เชียงใหม่ เมื่อวันที่ 30 ตุลาคม พ.ศ. 2526 ซึ่งอโนเชาว์กระเด็นออกจากรถและศีรษะฟาดพื้น เกิดการกระทบกระเทือนที่ก้านสมอง ทำให้ร่างกายไม่มีความรู้สึกใดๆ ต้องนอนรักษาตัวโดยไม่มีสติรับรู้มาจนถึงปัจจุบัน,โดย อโนเชาว์ ยอดบุตร (เกิด 31 ธันวาคม พ.ศ. 2501) เป็นนักแสดงชาวไทย ที่เคยได้รับรางวัลตุ๊กตาทอง สาขานักแสดงประกอบชายยอดเยี่ยม ประจำปี พ.ศ. 2525 จากเรื่อง เทพธิดาโรงงาน,และหลังจากที่ประสบอุบัติเหตุ อโนเชาว์ ก็อยู่ในความดูแลของนางอำไพ ยอดบุตร คุณแม่ที่มาดูแล นางอำไพได้รับเลือกจากสภาสังคมสงเคราะห์ เข้ารับพระราชทานรางวัลแม่ดีเด่นแห่งชาติ ประจำปี พ.ศ. 2545 จาก พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ในฐานะเป็นแม่ผู้มีความอดทน ขยันหมั่นเพียรในการเฝ้ารักษาพยาบาลบุตรชายมานานกว่า 28 ปี ต่อมานางอำไพได้เสียชีวิตลงเมื่อวันที่ 16 เมษายน พ.ศ. 2555 หลังจากนี้อโนเชาว์จะได้รับการดูแลจากพี่สาวที่รับปากกับแม่ว่าจะเป็นผู้ดูแลน้องชายคนนี้ต่อไป,บันเทิงไทยรัฐออนไลน์ก็ขอแสดงความเสียใจกับครอบครัวของอโนเชาว์กับการสูญเสียในครั้งนี้นะคะ
เกิดความสูญเสียขึ้นอีกครั้งในวงการบันเทิง เมื่อดีเจพี่ฉอด สายทิพย์ ได้โพสต์ข้อความผ่านอินสตาแกรมส่วนตัว
ดาราตาย,เพชรา เชาวราษฎร์,หนังเก่า,พระเอก,อโนเชาว์ ยอดบุตร,ดารา